ΚΑΝΟΝΙΣΜΟΣ (ΕΚ) αριθ. 2941/94 ΤΗΣ ΕΠΙΤΡΟΠΗΣ της 2ας Δεκεμβρίου 1994 για την κατάργηση των κανονισμών (ΕΟΚ) αριθ. 1728/92 και (ΕΟΚ) αριθ. 1997/92 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων, αντιστοίχως, σε προϊόντα του τομέα των σιτηρών και προϊόντα του τομέα του ρυζιού και για τον καθορισμό των προβλεπόμενων ισοζυγίων εφοδιασμού σ' αυτούς τους δύο τομείς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1) όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής της (2), και ιδίως το άρθρο 3 παράγραφος 3,

Εκτιμώντας:

ότι ο κανονισμός (ΕΚ) αριθ. 2883/94 της Επιτροπής της 28ης Νοεμβρίου 1994 για τον καθορισμό του ισοζυγίου προβλέψεων για τον εφοδιασμό των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου (3), έχει καθορίσει, για την περίοδο από 1ης Ιουλίου 1994 έως 30 Ιουνίου 1995, στα παραρτήματα VI και VII, τις ποσότητες των προϊόντων του τομέα των σιτηρών καθώς και των προϊόντων του τομέα του ρυζιού, που επωφελούνται του καθεστώτος εφοδιασμού με τη μορφή, είτε απαλλαγής από το δασμό κατά την εισαγωγή, είτε χορηγήσεως ενισχύσεως για τα προϊόντα που προέρχονται από την υπόλοιπη Κοινότητα-

ότι οι νέες κοινές λεπτομέρειες εφαρμογής του ειδικού καθεστώτος εφοδιασμού των Καναρίων Νήσων έχουν θεσπιστεί με τον κανονισμό (ΕΚ) αριθ. 2790/94 της Επιτροπής (4), όπως τροποποιήθηκε από τον κανονισμό (ΕΚ) αριθ. 2883/94, όσον αφορά ιδίως την έκδοση και τη διάρκεια ισχύος των πιστοποιητικών, την πληρωμή των ενισχύσεων καθώς και τον έλεγχο και την παρακολούθηση των εμπορικών εργασιών ότι οι διατάξεις αυτές αντικαθιστούν τις λεπτομέρειες που έχουν καθοριστεί από τον κανονισμό (ΕΟΚ) αριθ. 1695/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (6), και εφαρμόζονται στους διαφόρους τομείς της αγοράς από την 1η Δεκεμβρίου 1994-

ότι πρέπει, συνεπώς, να καταργηθεί από την ίδια ημερομηνία, αφενός μεν, στον τομέα των σιτηρών, ο κανονισμός (ΕΟΚ) αριθ. 1728/92 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2427/94(8), και αφετέρου στον τομέα του ρυζιού, ο κανονισμός (ΕΟΚ) αριθ. 1997/92 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 1683/94 (10)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί (ΕΟΚ) αριθ. 1728/92 και (ΕΟΚ) αριθ. 1997/92 καταργούνται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Eφαρμόζεται από την 1η Δεκεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 180 της 23. 7. 1993, σ. 26.

(3) ΕΕ αριθ. L 304 της 29. 11. 1994, σ. 18.

(4) ΕΕ αριθ. L 296 της 17. 11. 1994, σ. 23.

(5) ΕΕ αριθ. L 179 της 1. 7. 1992, σ. 1.

(6) ΕΕ αριθ. L 238 της 23. 9. 1993, σ. 24.

(7) ΕΕ αριθ. L 179 της 1. 7. 1992, σ. 104.

(8) ΕΕ αριθ. L 259 της 7. 10. 1994, σ. 6.

(9) ΕΕ αριθ. L 199 της 18. 7. 1992, σ. 20.

(10) ΕΕ αριθ. L 178 της 12. 7. 1994, σ. 53.